III. OBRAZLOŽENJE

PRVE (1.) IZMJENE I DOPUNE

PRORAČUNA GRADA BUZETA ZA 2025. GODINU

Sadržaj

[2 UVOD 1](#_Toc205983316)

[3 OBRAZLOŽENJE OPĆEG DIJELA 2](#_Toc205983317)

[3.1 Prihodi i primici 2](#_Toc205983318)

[3.2 Rashodi i izdaci 4](#_Toc205983319)

[3.3 Preneseni višak 8](#_Toc205983320)

[4 OBRAZLOŽENJE POSEBNOG DIJELA 11](#_Toc205983321)

[4.1 RAZDJEL 200 UPRAVNI ODJEL ZA OPĆE POSLOVE, DRUŠTVENE DJELATNOSTI I RAZVOJNE PROJEKTE 11](#_Toc205983322)

[4.1.1 Program: Javna uprava i administracija 11](#_Toc205983323)

[4.1.2 Program: Aktivnosti službe 11](#_Toc205983324)

[4.1.3 Program: Predstavničko i izvršno tijelo grada 13](#_Toc205983325)

[4.1.4 Program: Mjesna samouprava 13](#_Toc205983326)

[4.1.5 Program: Rashodi za aktivnosti u turizmu 14](#_Toc205983327)

[4.2 RAZDJEL 300 UPRAVNI ODJEL ZA FINANCIJE I GOSPODARSTVO 14](#_Toc205983328)

[4.2.1 Program 1023: Javna uprava i administracija 14](#_Toc205983329)

[4.2.2 Program 1040: Projekt „More than a village“ 15](#_Toc205983330)

[4.3 RAZDJEL 400 – UPRAVNI ODJEL ZA GOSPODARENJE PROSTOROM 16](#_Toc205983331)

[4.3.1 Program 1027: Program održavanja objekata i uređaja komunalne infrastrukture 16](#_Toc205983332)

[4.3.2 Program 1029: Održavanje poslovnih i stambenih prostora 17](#_Toc205983333)

[4.3.3 Program 1030: Gradnja objekata i uređaja 18](#_Toc205983334)

[4.3.4 Program 1031 Gospodarenje otpadom 21](#_Toc205983335)

[4.3.5 Program 1038: Sufinanciranje dokumentacije za energetsku obnovu 21](#_Toc205983336)

# UVOD

Proračun Grada Buzeta za 2025. godinu i projekcije za 2026. i 2027. godinu donesene su na sjednici Gradskog vijeća održanoj dana 18. prosinca 2024. godine u iznosu od 10.235.411,14 EUR. Zakonom o proračunu (Narodne novine 144/21) utvrđeno je, ako se tijekom proračunske godine, zbog izvanrednih okolnosti, povećaju rashodi i izdaci odnosno smanje prihodi i primici, proračun se mora uravnotežiti novim prihodima i primicima odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna.

Budući da su od donošenja Proračuna Grada Buzeta nastale promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu proračuna, potrebno je izvršiti rebalans proračuna.

Prijedlog 1. izmjena i dopuna Proračuna Grada Buzeta za 2025. godinu izrađen je zbog:

* ostvarenja prihoda i rashoda u odnosu na plan Proračuna te procjenu ostvarenja do kraja proračunske godine koji u trenutku donošenja proračuna nisu bili poznati,
* zahtjeva proračunskih sredstava za usklađenje s njihovim prijedlozima financijskih planova za stavke financirane iz vlastitih izvora,
* preraspodjele sredstava unutar postojećih projekta i aktivnosti te osiguravanja potrebnih proračunskih sredstava za izvršenje postojećih programa,
* financiranja dodatnih rashoda.

Prvim izmjenama i dopunama proračuna Grada Buzeta za 2025. godinu **predlaže se povećanje prihoda i rashoda za 1.882.350,00 EUR, pa se proračun Grada Buzeta planira u iznosu od 12.117.761,14 EUR**. Ovim izmjenama mijenja se samo proračun za 2025. godinu, dok projekcije za 2026. i 2027. godinu ostaju iste.

Izmjene proračuna sastoje se od:

* općeg dijela,
* posebnog dijela i
* obrazloženja.

U 1. izmjene i dopune Proračuna Grada Buzeta za 2025. godinu uključena je razlika viška prihoda iz 2024. godine za Grad Buzet te viškovi prihoda iz prethodne godine za 4 proračunska korisnika (Dječji vrtić, Dom za starije osobe, Pučko otvoreno učilište i Javnu vatrogasnu postrojbu) i 11 Mjesnih odbora.

U nastavku slijedi obrazloženje općeg i posebnog dijela proračuna, odnosno promjena prihoda i rashoda koji se predlažu 1. izmjenama i dopunama Proračuna Grada Buzeta za 2025. godinu. Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji upravni odjeli gradske uprave, detaljnije se obrazlažu uz pripadajuće izmjene i dopune programa.

Prvim izmjenama financijski planovi proračunskih korisnika mijenjaju se kako slijedi:

|  |  |  |  |
| --- | --- | --- | --- |
| **PRORAČUNSKI KORISNIK** | **PLAN 2025** | **POVEĆANJE/ SMANJENJE** | **NOVI PLAN** |
| Javna vatrogasna postrojba | 867.441,42 | 33.510,29 | 900.951,71 |
| Dječji vrtić "Grdelin" | 1.347.559,09 | 38.313,54 | 1.385.872,63 |
| Pučko otvoreno učilište | 362.595,60 | 75.536,35 | 438.131,95 |
| Dom za starije osobe | 1.757.527,24 | 32.959,96 | 1.790.487,20 |

# OBRAZLOŽENJE OPĆEG DIJELA

U nastavku slijedi obrazloženje prikaza općeg dijela proračuna, odnosno prihoda i primitaka te rashoda i izdataka kao i prenesenog viška.

## Prihodi i primici

U nastavku je dan tablični prikaz predloženih promjena prihoda i primitaka:

|  |  |  |  |  |
| --- | --- | --- | --- | --- |
| **BROJ  KONTA** | **VRSTA PRIHODA / RASHODA** | **PLANIRANO** | **PROMJENA** | **NOVI IZNOS** |
| **6** | **Prihodi poslovanja** | 8.508.205,19 | 231.293,47 | 8.739.498,66 |
| 61 | Prihodi od poreza | 4.118.444,00 | 359.100,00 | 4.477.544,00 |
| 63 | Pomoći iz inozemstva i od subjekata unutar općeg proračuna | 1.343.273,69 | -361.268,14 | 982.005,55 |
| 64 | Prihodi od imovine | 164.651,00 | 38.450,00 | 203.101,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 2.702.205,32 | 192.331,61 | 2.894.536,93 |
| 66 | Prihodi od prodaje proizvoda i robe te pruženih usluga i prihodi od donacija | 179.431,18 | 2.680,00 | 182.111,18 |
| 68 | Kazne, upravne mjere i ostali prihodi | 200,00 | 0,00 | 200,00 |
| **7** | **Prihodi od prodaje nefinancijske imovine** | 250.400,00 | 0,00 | 250.400,00 |
| 71 | Prihodi od prodaje neproizvedene dugotrajne imovine | 0,00 | 40.000,00 | 40.000,00 |
| 72 | Prihodi od prodaje proizvedene dugotrajne imovine | 250.400,00 | -40.000,00 | 210.400,00 |
| **8** | **Primici od financijske imovine i zaduživanja** | **140.805,95** | **1.400.000,00** | **1.540.805,95** |
| 84 | Primici od zaduživanja | 0,00 | 1.400.000,00 | 1.400.000,00 |

**6 – Prihodi poslovanja** – predlaže se agregatno povećanje od 231.293,47 EUR kako slijedi:

**61 – Prihodi od poreza** – predlaže se povećanje za 359.100,00 EUR s obzirom da realizaciju poreznih prihoda uslijed te procjene istog do kraja proračunske godine. Porez na dohodak povećava se u iznosu 309.100,00 EUR (8,11%), porez na dohodak o nesamostalnog rada povećava se u iznosu od 361.690,00 EUR, porez na dohodak od kapitala povećava se za 155.000,00 EUR, porez na dohodak po godišnjoj prijavi smanjuje se za -100.000,00 EUR (-50,25 %), povrat poreza na dohodak po godišnjoj prijavi od planiranih -364.000,00 EUR sada iznosi -485.000,00 EUR (33,24%) te porez na imovinu se povećava za 50.000,00 EUR (18,19 %) te on sada iznosi 324.827,00 EUR (porez na promet nekretnina povećava se za 50.000,00 EUR)

**63 – Pomoći iz inozemstva i od subjekata unutar općeg proračuna** – predlaže se smanjenje za -361.268,14 EUR (-26,9 %) te sada novi iznos iznosi 982.005,55 EUR.

Predlaže se smanjenje iznosa od -738.178,04 EUR koji se odnosi se na kapitalnu pomoć Fonda za zaštitu okoliša i energetsku učinkovitost za sufinanciranje energetske obnove sportske dvorane obzirom da se planira podići dugoročni kredit od 1.400.000,00 EUR koji bi pokrio cjelokupne troškove financiranja energetske obnove sukladno potpisanom ugovoru o dodjeli bespovratnih sredstva gdje je naglašeno da korisnik je obavezan osigurati kompletan financijski doprinos iz vlastitih sredstava. Planira se prihod od 300.000,00 EUR od Ministarstva turizma i sporta za “Uređenje atletske staze gradskog stadiona Buzet“

Planiraju se pomoći izravnavanja za decentralizirane funkcije i fiskalnog izravnavanja s novim iznosom od 390.373,00 EUR (povećanje za 9,71%) sukladno trenutnoj realizaciji proračuna a odnosi se na povećanje pomoći države za decentralizirane funkcije (vatrogastvo).

Iz županijskog proračuna planiraju se tekuće pomoći za isplatu naknade biračkih odbora u iznosu od 10.560,00 EUR vezano uz lokalne izbore 2025. godine. Također, planiraju se tekuće pomoći iz Županijskog proračuna za “Subotinu po starinski u iznosu od 5.000,00 EUR, povećanje od 2.400,00 EUR (20,00%) pomoći za Dom za starije Buzet te sada novi iznos iznosi 14.400,00 EUR, za tekuću pomoć za Župnu crkvu Sv. Bartola Roč u iznosu od 5.000,00 EUR. Planira se dodatni prihod Ministarstva kulture u iznosu od 32.000,00 EUR.

POU – planira se povećanje u iznosu od 1.900,00 EUR za kapitalne pomoći proračunu iz drugih proračuna za nabavku knjiga za knjižnicu.

**64 – Prihodi od imovine** – povećavaju se u iznosu od 38.450,00 EUR (23,35 %) od planiranih 164.050,00 EUR te novi iznos u proračunu sada iznosi 202.500,00 EUR. Najveći iznos povećanja (34.950,00 EUR) odnosi se na povećanje prihoda od eksploatacije mineralnih sirovina dok ostatak povećanja od 3.500,00 EUR se odnosi na naknade za nezakonito izgrađene zgrade.

**65 – Prihodi od upravnih pristojbi i administrativnih pristojbi, pristojbi po posebnim propisima i naknada** – povećavaju se u ukupnom iznosu za 192.331,61 EUR (povećanje od 7,1%) te sada iznose 2.894.536,93 EUR.

Planirano je povećanje od 60.000,00 EUR za ostale nespomenute prihode – refundacija sredstva od osiguranja čiji prihodi se odnosne na nastale štete prije više od dvije godine na području grada Buzeta. Planirano je povećanje prihoda od komunalne naknade za 9,00% (90.000,00 EUR) te novi iznos sada iznosi 1.090.000,00 EUR. Povećavaju se ostali prihodi APN-a za 22.000,00 EUR te je novi iznos sada planiran 25.500,00 EUR, dok se ostali nespomenuti prihodi povećavaju za 600,06 EUR. Povećava se doprinosi za šume u iznosu od 1.500,00 EUR

Pučko otvoreno učilište – povećavaju se ostali nespomenuti prihodi za 1.787,50 EUR.

Dom za starije Buzet – povećava se prihodi od sufinanciranja cijene usluga za 16.444,05 EUR (1.82%)

**66 – Prihodi od prodaje proizvoda i robe te pruženih usluga i prihodi od donacija** – povećavaju se za 2.680,00 EUR (1,5%) i odnosne se na povećanje prihoda od pruženih usluga Pučkog otvorenog učilišta Augustin Vivoda Buzet.

**68 – Kazne, upravne mjere i ostali prihodi** – ne mijenjaju se.

**7 – Prihodi od prodaje nefinancijske imovine** – ne mijenjaju se.

**71 – Prihodi od prodaje neproizvedene dugotrajne imovine** – planirano je povećanje za 40.000,00 EUR .

**72 – Prihodi od prodaje proizvedene dugotrajne imovine** – planirano je smanjenje za -40.000,00 EUR što se prvenstveno odnosi na smanjenje prihoda od prodaje zemljišta i ostalih zgrada što nam daje novi ukupni iznos od 210.400,00 EUR (-15,97%)

**8 – Primici od financijske imovine i zaduživanja** – planirano je povećanje od 1.400.000,00 EUR što se odnosi na zaduženje za dugoročni kredit kojim se planira u potpunosti financirati projekt “Energetske obnove zgrade Sportske dvorane Buzet“.

## Rashodi i izdaci

Prijedlogom 1. izmjena i dopuna Proračuna vrši se preraspodjela rashoda i izdataka te viška prihoda iz prethodne godine unutar postojećih projekata i aktivnosti te se osiguravaju potrebna proračunska sredstava za izvršenje postojećih i novih programa koji u vrijeme donošenja proračuna nisu bili poznati.

U nastavku se daje prikaz promjena na osnovnim skupinama rashoda i izdataka u odnosu na planirani proračun:

|  |  |  |  |  |
| --- | --- | --- | --- | --- |
| **BROJ  KONTA** | **VRSTA PRIHODA / RASHODA** | **PLANIRANO** | **PROMJENA** | **NOVI IZNOS** |
| **3** | **Rashodi poslovanja** | **7.504.861,98** | **383.687,22** | **7.888.549,20** |
| 31 | Rashodi za zaposlene | 3.693.074,17 | 22.739,39 | 3.715.813,56 |
| 32 | Materijalni rashodi | 2.725.522,34 | 267.640,81 | 2.993.163,15 |
| 34 | Financijski rashodi | 29.670,30 | 0,00 | 29.670,30 |
| 35 | Subvencije | 60.000,00 | 0,00 | 60.000,00 |
| 36 | Pomoći dane u inozemstvo i unutar općeg proračuna | 146.509,00 | -17.684,40 | 128.824,60 |
| 37 | Naknade građanima i kućanstvima na temelju osiguranja i druge naknade | 152.700,00 | 0,00 | 152.700,00 |
| 38 | Ostali rashodi | 697.386,17 | 110.991,42 | 808.377,59 |
| **4** | **Rashodi za nabavu nefinancijske imovine** | **2.371.513,14** | **1.531.220,98** | **3.902.734,12** |
| 41 | Rashodi za nabavu neproizvedene dugotrajne imovine | 322.662,64 | 145.500,37 | 468.163,01 |
| 42 | Rashodi za nabavu proizvedene dugotrajne imovine | 748.850,50 | 1.237.289,46 | 1.986.139,96 |
| 45 | Rashodi za dodatna ulaganja na nefinancijskoj imovini | 1.300.000,00 | 148.431,15 | 1.448.431,15 |
| **5** | **Izdaci za financijsku imovinu i otplate zajmova** | **359.036,02** | **-32.558,20** | **326.477,82** |
| 54 | Izdaci za otplatu glavnice primljenih kredita i zajmova | 359.036,02 | -32.558,20 | 326.477,82 |

**3 – Rashodi poslovanja** – predlaže se povećanje od 383.687,22 EUR kako slijedi:

**31 – Rashodi za zaposlene** – predlaže se povećanje u iznosu 22.739,39 EUR, odnosno 0,61%. Navedeno povećanje se odnosi na:

Upravni odjeli gradske uprave planiraju sveukupno povećanje rashoda za zaposlene u iznosu od 62.043,99 EUR (povećanje 10,44%) što se odnosi na stavke povećanje bruto plaće i doprinosa na plaće te je novi iznos 656.252,54 EUR (planirano 594.208,55 EUR) sukladno novoj predloženoj Odluci o koeficijentima za obračun plaće službenika i namještenika u upravnim tijelima Grada Buzeta te povećanju osnovice na 947,18 EUR koja bi stupila na snagu s plaćom za mjesec rujan 2025. godine.

JVP – povećanje za stavku plaće (Bruto) iznosi 15.389,19 EUR (a obuhvaća povećanje osnovice 947,18 EUR).

VRTIĆ – obuhvaća povećanje bruto plaća prema novoj osnovici od 947,18 EUR koja bi trebala stupiti na snagu sa plaćom za mjesec rujan 2025. godine. Sveukupno je utrošeno manje sredstava za rashode za zaposlene uslijed nedostatka radne snage i odlaska zaposlenika na porodiljni dopust tako da se u sveukupnom iznosu planira novi iznos od 1.024.991,96 EUR (umanjenje za -17.867,23 EUR).

Pučko otvoreno učilište Augustin Vivoda Buzet – obuhvaća povećanje plaće u iznosu 3.947,76 EUR (3.388,70 EUR bruto plaće i 559,06 za doprinose).

Dom za starije Buzet – rashodi za zaposlene planira se povećanje od 8.600,00 EUR (0,96%). Navedeno povećanje prvenstveno se odnosi na stavku ostali rashodi za zaposlene u kojima su uključene otpremnine sukladno Kolektivnom ugovoru.

Kroz aktivnost “Pomoć u kući“ planirano je povećanje rashoda za zaposlene u iznosu od 2.400,00 EUR (2,20%).

**32 – Materijalni rashodi** – predlaže se povećanje u iznosu 267.640,81 EUR (9,82%), a odnosi se na:

Upravni odjel za opće poslove, društvene djelatnosti i razvojne projekte kroz redovnu djelatnost u iznosu 17.500,00 EUR. U navedenu promjenu uključeno je povećanje rashoda kako slijedi: povećanje za stručno usavršavanje zaposlenika (2.000,00 EUR), rashodi za materijal i energiju (1.700,00 EUR), rashodi za intelektualne i osobne usluge (13.800,00 EUR). Kroz aktivnost Održavanje zgrada i opreme za redovno korištenje planirano je povećanje od 1.000,00 EUR za održavanje uredske zgrade.

Također, kroz aktivnost nabavka opreme planirano je povećanje ulaganja u računalne programe od 6.875,00 EUR što se odnosi na planiranu kupnju aplikacija koje su nužne za operativno funkcioniranje gradske uprave prvenstveno kupnja aplikacija za uvođenje financijske riznice za koju smo obavezni provoditi od 1.1.2026. godine.

Povećavaju se rashodi za Subotinu po starinski (5.000,00 EUR), troškovi oglašavanja (500,00 EUR), povećanje naknade za rad volontera – gradonačelnika u iznosu od 8.602,74 EUR stoga sada je novi iznos planiran od 14.700,00 EUR od prvobitnih 6.097,26 EUR, gdje je u novi iznos uračunato i povećanje naknade rada volontera – gradonačelnika za 50.83% (sa sadašnjih 663 EUR neto na 1000,00 EUR)

Isto tako, povećava se kod aktivnosti “Izbori“ – troškovi izbora Mjesnih odbora za 18.722,22 EUR (41,72%). Preko Programa Mjesna samouprava sveukupno za svih 11 Mjesnih odbora planirano je povećanje materijalnih rashoda u iznosu od 21.437,29 EUR.

Kroz program obnove i zaštite spomenika kulture planira se povećane od 42.625,00 EUR od izvorno planiranih 11.900,00 EUR.

Upravni odjel za financije i gospodarstvo povećava materijalne rashode za 15.000,00 EUR, a cijeli iznos se odnosi na rashode za usluge (vanjske usluge provedbe projekta) kroz projekt “More than a village“

Upravni odjel za gospodarenje prostorom povećava materijalne rashode putem programa održavanja objekata i uređenja komunalne infrastrukture za 38.457,54 EUR (4,11%) te novi iznos dosiže 948.807,54 EUR. Najveće povećanje se odnosi na stavke održavanje naselja (36.761,54 EUR) te rekonstrukcija i pojačano održavanje nerazvrstanih cesta (1.696,00 EUR).

Za ostale usluge povećanje rashoda iznosi 46.244,59 EUR (36,26%) te najveći iznos povećanja ide kroz stavku geodetske usluge i ostale intelektualne usluge u iznosu od 44.222,34 EUR od izvorno planiranih 45.000,00 EUR, troškovi higijeničarskog servisa povećavaju se za 19.703,00 EUR (151,56%), usluge evidentiranja nerazvrstanih cesta za 14.744,25 EUR (44,51%), dok se smanjuju usluge izmjere za zaduženje komunalne naknade za -33.125,00 EUR te troškovi izvršenja rješenja komunalnog redara za -300,00 EUR.

Održavanje jave rasvjete odnosno utrošena energija za javnu rasvjetu smanjuje se iznos za -15.000,00 EUR (-20,55 %) zbog ostvarenja ušteda. Povećava se rashodi za održavanje poslovnih i stambenih prostoraza 4.082,59 EUR (6,92 %).

JVP – povećavaju se rashodi za materijal i energiju za 23.517,00 EUR kako slijedi: gorivo (1.000,00 EUR), materijal i održavanje (5.517,00 EUR), sitni inventar (2.000,00 EUR), zaštitna odjeća i obuća (15.000,00 EUR). Isto tako povećavaju se usluge tekućeg i investicijskog održavana u iznosu od 2.000,00 EUR odnosno sveukupno povećanja materijalnih rashoda za 25.517,00 EUR,

Pučko otvoreno učilište Augustin Vivoda Buzet – materijalni rashodi se povećavaju u iznosu od 12.767,44 EUR kako slijedi: 1.637,50 EUR rashodi za materijal i energiju, 1.500,00 EUR uredski materijal, 137,50 EUR sitni inventar, 6.100,00 EUR usluge tekućeg i investicijskog održavanja, 329,94 EUR zdravstvene usluge, 2.200,00 EUR računalne usluge, 3.000,00 EUR ostale usluge. Očekuje se smanjenje za -600,00 EUR na naknadama za rad predstavničkih i izvršnih tijela, povjerenstva i slično u odnosu na planiranih 2.000,00 EUR. Povećavaju se i ostali nespomenuti rashodi poslovanja za 5.000,00 EUR.

Dom za starije Buzet – povećavaju se u iznosu 32.100,00 EUR ( 8,54%) kako slijedi: 1.500,00 EUR za stručno usavršavanje zaposlenika i službena putovanja, 13.000,00 EUR za rashode za materijal i energiju ( 5.000,00 EUR uredski materijal, 5.000,00 EUR za energiju, 1.000,00 EUR za radnu i zaštitnu odjeću o obuću, i 2.000,00 EUR za materijal i dijelovi za tekuće i investicijsko održavanje), 17.600,00 EUR za rashode za usluge (800,00 EUR usluge telefona, 5.500,00 EUR usluge tekućeg održavanja, 7.000,00 EUR komunalne usluge, 2.300,00 EUR zdravstvene usluge, 2.000,00 EUR intelektualne i osobne usluge).

Kroz aktivnost Dnevni boravak materijalni rashodi se smanjuju za -11.000,00 EUR.

**34 – Financijski rashodi** – nema promjena.

**35 - Subvencije** – nema promjena.

**36 – Pomoći dane u inozemstvo i unutar općeg proračuna** – u sveukupnom iznosu smanjuju se za -17.684,40 EUR te se predlaže novi iznos od 128.824,60 EUR.

Povećavaju se za materijalni troškovi za osnovnu školu za 3.600,00 EUR (50,00%) što se odnosi na sufinanciranje video nadzora te sada iznose 10.800,00 EUR. Povećanje od 500,00 EUR (13,89%) za “Malu glagoljašku akademiju“ sa novim iznosom 4.100,00 EUR

**37 – Naknade građanima i kućanstvima na temelju osiguranja i druge naknade** – nema promjena kroz navedene izmjene i dopune proračuna.

**38 – Ostali rashodi** – predlaže se povećanje u iznosu od 110.991,42 EUR, a raspoređeni su u najvećem dijelu kako slijedi:

Kroz Upravni odjela za opće poslove, društvene djelatnosti i razvojne projekte planira se smanjenje rashoda za aktivnosti političkih stranaka u iznosu od -613,53 EUR obzirom na plan i provedene lokalne izbore gdje je došlo do promjene vijećnika u gradskom vijeću i broju članova političkih stranaka u odnosu na prošli saziv gradskog vijeća. Povećava se stavka u proračunu “Kapitalna potpora Župi Vrh i Roč u iznosu 8.000,00 EUR. Također, povećava se sufinanciranje programa i projekata organizacija civilnog društva u kulturi za 1.700,00 EUR. Povećava se stavka promocija grada za 25.800,00 EUR (86,00%) te novi iznos je predložen od 55.800,00 EUR,

Kroz Upravni odjel za gospodarenje prostorom povećani su rashodi za donacije, kazne, naknade šteta i kapitalne pomoći u iznosu od 86.104,95 EUR (215,26%) od planiranih 40.000,00 EUR te sada iznose 126.104,95 EUR što se odnosi na sufinanciranje sanacija Županijskih cesta u iznos od 80.000,00 EUR, a ostalih 6.104,95 EUR odnosi se na kapitalne pomoći Hrvatskim cestama za JR Riječka ulica. Smanjuje se iznos za -10.000,00 EUR za sufinanciranje dokumentacije za energetsku obnovu stambenih objekata.

**4 – Rashodi za nabavu nefinancijske imovine** – povećavaju se u sveukupnom od iznosu 1.531.220,98 EUR kako slijedi:

**41 – Rashodi za nabavu neproizvedene dugotrajne imovine** – planira se povećanje u iznosu 145.500,37 EUR, kako slijedi:

Kroz Upravni odjel za financije i gospodarstvo dodaje se novi projekt “Izrada provedbenog Programa za mandatno razdoblje“ gdje se predloženo 6.250,00 EUR za izradu istog.

Kroz odjel za gospodarenje prostorom povećana je stavka “Izrada tehničke dokumentacije“ za 144.250,37 EUR (78,12%) od planiranih 140.000,00 EUR te novi iznos je sada 284.250,37 EUR. Smanjuje se aktivnost “Sufinanciranje dokumentacije za energetsku obnovu“ za -15.000,00 EUR.

**42 – Rashodi za nabavu proizvedene dugotrajne imovine** – predlaže se povećanje u iznosu 1.237.289,46 EUR, te sada iznose 1.986.139,96 EUR, a obuhvaćaju:

Kroz Upravni odjel za opće poslove, društvene djelatnosti i razvojne projekte predlaže se povećanje rashoda od 6.875,00 EUR za nabavku opreme – ulaganja u računalne programe.

JVP – povećava se stavka za 15.378,42 EUR za opremu za održavanje i zaštitu.

Dječji vrtić “Grdelin“- povećava se stavka za 56.180,77 EUR za investicijska ulaganja – građevinski objekti

Pučko otvoreno učilište - povećavaju se rashodi za nabavku knjiga za knjižnicu u iznosu od 1.900,00 EUR. Također, povećava se iznos od 51.921,15 EUR za nabavku opreme što se najvećim dijelom odnosi na stavku “Dizalica topline – kino dvorana“

Dom za starije Buzet – povećava se rashod na postrojenja i opremu u iznosu od 25.862,01 EUR, što se odnosi na nabavku opreme (perilica rublja, suđa, klime) u iznosu od 20.862,01 EUR i 5.000,00 EUR za nabavku uredske opreme i namještaja. Također, 9.125,00 EUR na stavku Priključak građevine na elektroenergetsku distribucijsku mrežu (dokup angažirane snage).

Kroz Upravni odjel za gospodarenjem prostorom povećavaju se rashodi za ukupno 1.070.047,11 EUR za nabavu proizvede dugotrajne imovine (građevinski objekti) kako slijedi: 90.812,08 EUR za izgradnju grobne kapelice na novom groblju Vrh, 17.450,00 EUR za izgradnju potpornog zida uz nogostup Sv. Martin, 60.000,00 EUR izgradnja predmetnih odvojka u naselju Majcani, 175.000,00 EUR izgradnja javnog parkirališta nasuprot Osnovne škole, 80.000,00 EUR uređenje parkirališne ulice Sportska dvorana na spoj na priključak D201, 58.200,00 EUR izgradnja nogostupa Sv. Martin, 640.000,00 EUR uređenje atletske staze i atletskih vježbališta na gradskom stadionu, 32.445,00 EUR izgradnja društvenog doma u Valicama, 27.437,50 EUR rekonstrukcija javne rasvjete, 1.625,00 EUR za usluge stručnog nadzora gradnje, 3.305,53 EUR za uređenje naselja. Smanjenje rashoda kako slijedi: -50.000,00 EUR na stavci ceste, željeznice i ostali prometni objekti, -12.000,00 EUR troškovi komunalnog opremanja stanova POS-a, -54.228,00 EUR komunalno uređenje poduzetničkih zona.

**45 – Rashodi za dodatna ulaganja na nefinancijskoj imovini** – predlaže se agregatno povećanje od 148.431,15 EUR.

Navedeno obuhvaća povećanje od 120.000,00 EUR za energetsku obnovu zgrade sportske dvorane te sada novi iznos je 1.420.000,00 EUR od izvorno planiranih 1.300.000,00 EUR.

Dom za starije Buzet - povećavaju se rashodi za 28.431,15 EUR koji idu na stavku Rekonstrukcija hidrantske mreže

**5 – Izdaci za financijsku imovinu i otplate zajmova** – planira se novi iznos od 326.477,82 EUR ( smanjenje u odnosu na planirano za -32.558,20 EUR odnosno -9,07%)

**54 – Izdaci za otplatu glavnice primljenih kredita i zajmova** – planira se novi iznos od 326.477,82 EUR ( smanjenje u odnosu na planirano za -32.558,20 EUR odnosno -9,07%), a odnose se na smanjenje otplate glavnice kredita za Dom za starije Buzet.

## Preneseni višak

Prijedlogom 1. izmjena i dopuna Proračuna vrši se preraspodjela financijskog rezultata. Ovim izmjenama preraspodjeljuje se razlika viška utvrđenog nakon godišnjeg obračuna.

U nastavku je tablica s prikazom prenesenog viška:

|  |  |  |  |  |
| --- | --- | --- | --- | --- |
| **BROJ  KONTA** | **VRSTA PRIHODA / RASHODA** | **PLANIRANO** | **PROMJENA** | **NOVI IZNOS** |
| **9** | **Vlastiti izvori** | **1.336.000,00** | **251.056,53** | **1.587.056,53** |
| 92 | Rezultat poslovanja | 1.336.000,00 | 251.056,53 | 1.587.056,53 |

**9 – Vlastiti izvori** – povećavaju se iz za 251.056,53 EUR te sada iznose 1.587.056,53 EUR i obuhvaćaju 4 proračunska korisnika i 11 mjesnih odbora kako slijedi:

|  |  |  |  |
| --- | --- | --- | --- |
|  | **PLANIRANO** | **PRMOJENA** | **NOVI PLAN** |
| GRAD BUZET | 1.250.000,00 | 173.092,54 | 1.423.092,54 |
| **UKUPNO GRAD BUZET** | 1.250.000,00 | 173.092,54 | 1.423.092,54 |
| JVP | 1.000,00 | 15.378,42 | 16.378,42 |
| DJEČJI VRTIĆ | 15.000,00 | 56.180,77 | 71.180,77 |
| PUO | 0,00 | 648,65 | 648,65 |
| DOM ZA STARIJE | 70.000,00 | -11.581,14 | 58.418,86 |
| **UKUPNO PRORAČUNSKI KORISNICI** | 86.000,00 | 60.626,70 | 146.626,70 |
| MO Buzet | 0,00 | 4.224,79 | 4.224,79 |
| MO Buzet Stari grad | 0,00 | 1.288,69 | 1.288,69 |
| MO Roč | 0,00 | 288,66 | 288,66 |
| MO Krušvari | 0,00 | 1.130,19 | 1.130,19 |
| MO Sovinjak | 0,00 | 398,19 | 398,19 |
| MO Sveti Ivan | 0,00 | 1.324,25 | 1.324,25 |
| MO Sveti Martin | 0,00 | 455,17 | 455,17 |
| MO Svi Sveti | 0,00 | 693,79 | 693,79 |
| MO Štrped | 0,00 | 1.967,71 | 1.967,71 |
| MO Veli i Mali Mlun | 0,00 | 2.476,50 | 2.476,50 |
| MO Vrh | 0,00 | 3.089,35 | 3.089,35 |
| **UKUPNO MJESNI ODBORI** | 0,00 | 17.337,29 | 17.337,29 |
| **SVEUKUPNO:** | 1.336.000,00 | 251.056,53 | 1.578.056,53 |

Preneseni višak Grada Buzeta iznosi 1.423.092,54 EUR i raspoređuje se kroz slijedeće pozicije:

|  |  |  |
| --- | --- | --- |
| **Razdjel 200 UPRAVNI ODJEL ZA OPĆE POSLOVE, DRUŠTVENE DJELATNOSTI I RAZVOJNE PROJEKTE** | | **124.809,82** |
| **Glava 20001 UPRAVNI ODJEL ZA OPĆE POSLOVE, DRUŠTVENE DJELATNOSTI I RAZVOJNE PROJEKTE** | | **124.809,82** |
| **Program 1014 OBNOVE I ZAŠTITE SPOMENIKA KULTURE** | | **5.625,00** |
| **Tekući projekt T101401 ZAŠTITA SPOMENIKA KULTURE** | | **5.625,00** |
| R178C | Zaštita spomenika kulture | 5.625,00 |
| **Program 1015 OSTALE POTREBE U KULTURI** | | **1.700,00** |
| **Aktivnost A101502 UDRUGE** | | **1.700,00** |
| R680 | Sufinanciranje programa i projekata organizacija civilnog društva u kulturi | 1.700,00 |
| **Program 1016 PROGRAM JAVNIH POTREBA U SPORTU** | | **97.484,82** |
| **Aktivnost A101603 SPORTSKE UDRUGE I KLUBOVI** | | **97.484,82** |
| R197C | Sportska zajednica grada Buzeta | 97.484,82 |
| **Program 1042 Energetska obnova zgrade sportske dvorane** | | **20.000,00** |
| **Kapitalni projekt K104201 Energetska obnova zgrade sportske dvorane** | | **20.000,00** |
| R1353 | Energetska obnova zgrade sportske dvorane | 20.000,00 |
| **Razdjel 300 UPRAVNI ODJEL ZA FINANCIJE I GOSPODARSTVO** | | **60.792,22** |
| **Glava 30001 UPRAVNI ODJEL ZA FINANCIJE I GOSPODARTVO** | | **60.792,22** |
| **Program 1023 JAVNA UPRAVA I ADMINISTRACIJA** | | **58.792,22** |
| **Aktivnost A102305 Otplata kredita** | | **58.792,22** |
| R1027B | Otplata glavnice Erste banka (dogradnja vrtića) | 0,00 |
| R1027E | Otplata glavnice primljenih kredita od tuzemnih kreditnih institucija izvan javnog sektora | 58.792,22 |
| **Program 1026 PROGRAM POTICANJA POLJOPRIVREDE** | | **2.000,00** |
| **Aktivnost A102603 Program raspolaganja državnim poljoprivrednim zemljištem** | | **2.000,00** |
| R1367 | Usluge savjetovanja za DPZ | 2.000,00 |
| **Razdjel 400 UPRAVNI ODJEL ZA GOSPODARENJE PROSTOROM** | | **1.237.490,50** |
| **Glava 40001 UPRAVNI ODJEL ZA GOSPODARENJE PROSTOROM** | | **1.237.490,50** |
| **Program 1027 PROGRAM ODRŽAVANJA OBJEKATA I UREĐAJA KOMUNALNE INFRASTRUKTURE** | | **1.696,00** |
| **Aktivnost A102701 ODRŽAVANJE KOMUNALNE INFRASTRUKTURE** | | **1.696,00** |
| R343A | Rekonstrukcija i pojačano odžavanje nerazvrstanih cesta | 1.696,00 |
| **Program 1028 ZAŠTITA I OČUVANJE ČOVJEKOVE OKOLINE** | | **60.100,00** |
| **Aktivnost A102802 IZGRADNJA VODOVODNE MREŽE** | | **60.100,00** |
| R357B | Namjenska sredstva za izgradnju vodovodne mreže | 60.100,00 |
| **Program 1029 ODRŽAVANJE POSLOVNIH I STAMBENIH PROSTORA** | | **2.801,00** |
| **Aktivnost A102901 ODRŽAVANJE POSLOVNIH PROSTORA** | | **2.801,00** |
| R362A | Održavanje zajedničkih dijelova i uređaja zgrada | 2.801,00 |
| **Program 1030 GRADNJA OBJEKATA I UREĐAJA** | | **1.172.893,50** |
| **Kapitalni projekt K103001 GRADNJA OBJEKATA I UREĐAJA** | | **1.172.893,50** |
| R1221 | Troškovi komunalnog opremanja stanova POS-a | 0,00 |
| R1235 | Izgradnja potpornog zida uz nogostup Sv.Martin | 17.450,00 |
| R1252B | Izgradnja oborinske odvodnje u Starom gradu | 215.000,00 |
| R1331 | Izgradnja prometnih odvojaka u naselju Majcani | 60.000,00 |
| R1333 | Izgradnje grobne kapelice na novom groblju Vrh | 90.812,08 |
| R1334 | Izgradnja javnog parkirališta nasuprot Osnovne škole | 235.000,00 |
| R1373 | Izgradnja nogostupa od kapelice do građ.materijala Sv.Martin | 33.125,00 |
| R1378B | Uređenje atletskih staza i atletskih vježbališta na gradskom stadionu | 192.662,84 |
| R367A | Otkup zemljišta i zgrada | 1.000,00 |
| R370B | Izrada tehničke dokumentacije | 284.250,37 |
| R374E | Rekonstrukcija javne rasvjete | 27.437,50 |
| R376A | Usluge stručnog nadzora gradnje | 1.625,00 |
| R378B | Uređenje naselja | 14.530,71 |

# OBRAZLOŽENJE POSEBNOG DIJELA

U nastavku su dana obrazloženja posebnog dijela prijedloga 1. izmjena i dopuna proračuna Grada Buzeta za 2025. godinu po programima iz djelokruga Upravnih odjela. Programi koji nisu obrazloženi u nastavku, dani su zasebno kroz pripadajuće akte koji su sastavni dio obrazloženja.

## RAZDJEL 200 UPRAVNI ODJEL ZA OPĆE POSLOVE, DRUŠTVENE DJELATNOSTI I RAZVOJNE PROJEKTE

### Program: Javna uprava i administracija

Za program Javna uprava i administracija predlaže se povećanje sredstava u iznosu od 54.595,05 eura.

Najveći dio sredstava odnosi se na povećanje sredstava za Aktivnost Redovna djelatnost u iznosu od 46.720,05 eura. Navedena sredstva uključuju povećanje sredstava u iznosu od 28.511,35 eura za rashode za zaposlene sukladno prijedlogu nove Odluke o koeficijentima za obračun plaće službenika i namještenika u upravnim tijelima Grada Buzeta koja bi se primjenjivala od plaće za mjesec kolovoz (s isplatom u rujnu) te usklađenja osnovice za upravna tijela Grada i sve proračunske korisnike s državnom osnovicom u iznosu od 947,18 eura (koju Dom za starije osobe Buzet primjenjuje od rujna 2024. godine), a koja se predlaže od mjeseca rujna s isplatom u listopadu 2025. godine.

Povećanje sredstava za Aktivnost Redovna djelatnost uključuje i osiguravanje dodatnih sredstava u iznosu od 2.000,00 eura za seminare i stručno usavršavanje zaposlenika, te povećanje sredstava za rashode za materijal i energiju u ukupnom iznosu od 1.700,00 eura (300,00 eura za literaturu za potrebe zaposlenih zbog povećanja mjesečnih iznosa pretplate na pravne portale i električnu energiju u iznosu od 1.400,00 eura. Sredstva uključuju i prijenos sredstava iz 2024. godine za podmirivanje troškova usluge ugovorene krajem 2024. za izradu Studije izvodljivosti za 'Projekt rekonstrukcije/prenamjene zgrade osnovne škole Vazmoslava Gržalje u Vrsaru“ u iznosu od 13.800,00 eura (a koja je dovršena početkom 2025. godine).

Sredstva za Aktivnost Održavanje zgrade i opreme za redovno korištenje povećavaju se za 1.000,00 eura za investicijsko održavanje uredske zgrade (za podmirivanje troškova planirane zamjene ventila s termoglavama na radijatorima u cijeloj zgradi).

Za Nabavku opreme predlaže se osiguravanje dodatnih sredstava za ulaganja u računalne programe u iznosu od 6.875,00 eura za nabavu nove aplikacije za porez na nekretnine.

### Program: Aktivnosti službe

Za program Aktivnosti službe predlaže se povećanje sredstava u ukupnom iznosu od 23.658,69 eura.

Za podmirivanje troškova Aktivnosti Obilježavanje dana grada predlaže se povećanje sredstava u iznosu od 5.000,00 eura koliko iznosi namjenski prihod za Subotinu po starinski odobren od strane Istarske županije, Upravnog odjela za turizam temeljem prijave na Javni poziv za dodjelu potpora turističkim manifestacijama u 2025. godini.

Predlaže se usklađenje Rashoda za aktivnosti političkih stranaka sukladno Odluci o izmjeni Odluke o raspoređivanju sredstava za rad političkih stranaka i nezavisnih vijećnika u Gradskom vijeću Grada Buzeta u 2025. godini. U prijedlogu Proračuna Grada Buzeta za 2025. godinu, bio je planiran ukupni iznos od 4.095,00 eura za financiranje političkih stranaka i nezavisnih vijećnika u Gradskom vijeću Grada Buzeta. Do dana 15. travnja 2025. godine, odnosno dana raspuštanja prethodnog saziva Gradskog vijeća Grada Buzeta, isplaćena su sredstva u ukupnom iznosu od 1.183,00 EUR. S obzirom na održane lokalne izbore i konstituiranje novog saziva Gradskog vijeća Grada Buzeta, od dana 16. lipnja 2025. godine, potrebno je rasporediti sredstva političkim strankama i nezavisnim vijećnicima u skladu s konačnim rezultatima izbora za članove Gradskog vijeća Grada Buzeta. U razdoblju od 16. lipnja do 31. prosinca 2025. godine isplatiti će se iznos od 2.303,44 eura odnosno 170,63 eura po svakom vijećniku i 187,69 eura po svakoj vijećnici. S obzirom da je manji broj vijećnica (5) u odnosu na vijećnike (8), podzastupljeni spol ima pravo na uvećanje naknade za 10%.

Slijedom navedenog ukupno planirana sredstva za ovu aktivnost umanjuju se za 613,53 eura te se sukladno Odluci raspoređuju kako slijedi:

|  |  |
| --- | --- |
| GRADSKO VIJEĆE GRADA BUZETA | Plan2025./EUR |
| IDS: 2 člana (M), 1 članica (Ž) | 528,94 |
| Edi Draščić | 170,63 |
| Nensi Vojsković Mijatović | 187,69 |
| Vlatko Horvat | 170,63 |
| SDP: 2 člana (M), 2 članice (Ž) | 716,63 |
| Vedran Majcan | 170,63 |
| Davor Prodan | 170,63 |
| Elena Jerman | 187,69 |
| Mura Kalčić Salopek | 187,69 |
| Kandidacijska lista grupe birača: 4 člana (M), 2 članice (Ž) |  |
| Gordan Medica | 170,63 |
| Dubravka Črnac Dujanić | 187,69 |
| Damir Blažević | 170,63 |
| Sanja Rupena | 187,69 |
| Romano Šćulac | 170,63 |
| Aldo Rabak | 170,63 |
| UKUPNO | 2.303,44 |

Sredstva za Aktivnost Izbori povećavaju se iznosu od 18. 772,22 eura. Obzirom su izbori za Vijeća mjesnih odbora održani krajem 2024., a dio troškova je podmiren početkom 2025, predlaže se prijenos neutrošenih sredstava iz 2024. u iznosu od 18. 772,22 eura u 2025. godinu.

Za troškove prvog kruga za izbor članova predstavničkih i izvršnih tijela JLP(R)S u 2025., Istarska županija odobrila je Gradu Buzetu sredstva u iznosu od 10.560,00 eura.

### Program: Predstavničko i izvršno tijelo grada

U Proračunu Grada Buzeta za 2025. godinu bila su planirana sredstva za isplatu naknade gradonačelniku koji dužnost obnaša volonterski samo za prvih šest mjeseci u iznosu od 6.097,26 eura. Prvim izmjenama proračuna predlaže se osiguravanje dodatnih sredstava u iznosu od 8.602,74 eura za isplatu naknade gradonačelniku koji dužnost obnaša volonterski u drugoj polovici godine. Navedena sredstva uključuju predloženo povećanje naknade od mjeseca kolovoza 2025. godine, a koja će biti isplaćena u mjesecu rujnu 2025. godine. Ukupno su za 2025. godinu u proračunu za isplatu naknade gradonačelniku koji dužnost obnaša volonterski planirana sredstva u iznosu od 14.700,00 eura. Odlukom o izmjeni Odluke o naknadi za rad i drugim pravima gradonačelnika Grada Buzeta koji dužnost obnaša volonterski umjesto dosadašnje naknade u iznosu od 663,61 eura neto od mjeseca kolovoza 2025. naknada bi iznosila 1.000,00 eura neto mjesečno.

Posebno se osiguravaju i sredstva za podmirivanje putnih troškova gradonačelnika u iznosu od 250,00 eura.

### Program: Mjesna samouprava

Sredstva planirana za mjesne odbore uvećavaju se za sveukupno 21.437,29 eura Sredstva uključuju prijenos viška sredstava iz 2024. godine te osiguravanje dodatnih 400,00 eura mjesnim odborima koji su sudjelovali u buzetskom karnevalu (na Fontani i uređenju Pusnog parka). Mjesnom odboru Sovinjak osiguravaju se i dodatna sredstva u iznosu od 600,00 eura za podmirivanje dijela troškova maškara u Valicama, dok se Mjesnom odboru Buzet za aktivnosti realizirane s DND Buzet i sudjelovanje u programu buzetskog karnevala i uključivanje u uređenje Pusnog parka osiguravaju dodatna sredstva u iznosu od 700,00 eura. Izmjenama za aktivnosti mjesnih odbora predlaže se tako sljedeće:

|  |  |  |  |  |  |
| --- | --- | --- | --- | --- | --- |
| **Program 1004 Mjesna samouprava** | | | Planirano (eura) | Povećanje/  smanjenje | Novi iznos |
| Aktivnost | A100401 | Financiranje Mjesnog odbora Buzet | 2.400,00 | 4.924,79 | 7.324,79 |
| Aktivnost | A100402 | Financiranje Mjesnog odbora Stari grad Buzet | 2.400,00 | 1.288,69 | 3.688,69 |
| Aktivnost | A100403 | Financiranje Mjesnog odbora Krušvari | 3.000,00 | 1.530,19 | 4.530,19 |
| Aktivnost | A100404 | Financiranje Mjesnog odbora Roč | 3.000,00 | 688,66 | 3.688,66 |
| Aktivnost | A100405 | Financiranje Mjesnog odbora Sovinjak | 3.000,00 | 1.398,19 | 4.398,19 |
| Aktivnost | A100406 | Financiranje Mjesnog odbora Sveti Ivan | 3.000,00 | 1.724,25 | 4.724,25 |
| Aktivnost | A100407 | Financiranje Mjesnog odbora Sveti Martin | 3.000,00 | 855,17 | 3.855,17 |
| Aktivnost | A100408 | Financiranje Mjesnog odbora Svi Sveti | 3.000,00 | 1.093,79 | 4.093,79 |
| Aktivnost | A100409 | Financiranje Mjesnog odbora Štrped | 3.000,00 | 2.367,71 | 5.367,71 |
| Aktivnost | A100410 | Financiranje Mjesnog odbora Veli i Mali Mlun | 2.400,00 | 2.476,50 | 4.876,50 |
| Aktivnost | A100411 | Financiranje Mjesnog odbora Vrh | 3.000,00 | 3.089,35 | 6.089,35 |
| Ukupno | | | 31.200,00 | 21.437,29 | 52.637,29 |

### Program: Rashodi za aktivnosti u turizmu

Turističkoj zajednici Grada Buzeta predlaže se osigurati dodatna sredstva u iznosu od 25.000,00 eura za sufinanciranje aktivnosti promocije Grada Buzeta i sufinanciranje provedbe manifestacija. Sredstva u iznosu od 25.000,00 eura predlažu se za podmirivanja uvećanih troškova manifestacije Vikend festival istarskih tartufa održane 2024. godine, dok se sredstva u iznosu od 800,00 eura predlaže osigurati za nagrađene pojedinačne skupine buzetskog karnevala.

Ostala obrazloženja 1. izmjena i dopuna proračuna iz djelokruga Upravnog odjela za opće poslove, društvene djelatnosti i razvojne projekte donose se uz pripadajuće Programe i to:

1.izmjene Programa javnih potreba u civilnoj zaštiti te vatrogastvu za 2024. godinu

1.izmjene Programa javnih potreba u predškolskom odgoju za 2025. godinu

1.izmjene i dopune Programa javnih potreba u obrazovanju za 2025. godinu

1.izmjene i dopune Programa javnih potreba u kulturi za 2025. godinu

1.izmjene i dopune Programa javnih potreba u socijalnoj skrbi i zaštiti zdravlja za 2025. godinu

1.izmjene Programa javnih potreba u sportu za 2025. godinu.

## RAZDJEL 300 UPRAVNI ODJEL ZA FINANCIJE I GOSPODARSTVO

U nastavku su dana obrazloženja 1. izmjena i dopuna programa iz djelokruga Upravnog odjela za financije i gospodarstvo Grada Buzeta.

### Program 1023: Javna uprava i administracija

**Aktivnost A102301:** Redovna djelatnost odjela

Povećavaju se rashodi za zaposlene za 11.687,45 EUR (7,52%) obzirom na predloženu novu Odluku o koeficijentima za obračun plaće službenika i namještenika u upravnim tijelima Grada Buzeta te povećanju osnovice na 947,18 EUR koja bi stupila na snagu s plaćom za mjesec rujan 2025. godine.

**Kapitalni projekt K102306:** Izrada provedbenog programa za mandatno razdoblje i Plana razvoja

Dodaje se navedeni kapitalni projekt u iznosu od 6.250,00 EUR obzirom su JLP(R)S obavezne izraditi provedbeni program sukladno Zakonu o sustavu strateškog planiranja i upravljanja razvojem Republike Hrvatske. Provedbeni program je kratkoročni akt strateškog planiranja, od značaja za jedinice lokalne i područne (regionalne) samouprave, koji izrađuje i donosi izvršno tijelo JLP(R)S. Kao provedbeni akt strateškog planiranja lokalne i regionalne razine, ima za cilj osigurati upravnim tijelima JLP(R)S, ali i ostalim dionicima samoupravne jedinice, učinkovit i djelotvoran alat za provedbu posebnih ciljeva i prioriteta djelovanja te ostvarenje postavljene vizije razvoja

### Program 1040: Projekt „More than a village“

**Aktivnost A104001**: Projekt ''More than a village''

Povećavaju se sredstva odnosno rashodi za vanjske usluge provedbe projekta za 15.000,00 EUR obzirom da kroz projekt je zamišljeno organizacija promocije napravljenog pilot projekta (agri-web platforme)

## RAZDJEL 400 – UPRAVNI ODJEL ZA GOSPODARENJE PROSTOROM

U sklopu I. izmjena i dopuna Proračuna za 2025. godinu u dijelu koji se odnosi na nadležnost Upravnog odjela za gospodarenje prostorom, pojedini planirani rashodi se usklađuju i preraspodjeljuju u skladu s:

- očekivanim ostvarenjem prihoda na razini proračunske godine,

- s povećanim troškovima već planiranih investicija ugovorenih u prethodnom razdoblju, te

- potrebom odgode pojedinih investicija za buduće razdoblje obzirom na razinu pripremljenosti istih i raspoloživa sredstva u korist dovršetka započetih investicija i aktivnosti,

sve sukladno vrijednostima iskazanima u ovim 1. izmjenama i dopunama Programa građenja i održavanja komunalne infrastrukture.

Ovim obrazloženjem dodatno se obrazlažu aktivnosti/programi/projekti koji su u odnosu na inicijalni proračun za 2025. godinu izmijenjeni ovom 1. izmjenom proračuna.

### Program 1027: Program održavanja objekata i uređaja komunalne infrastrukture

Ovom izmjenom i dopunom Proračuna predlaže se izmjena planiranih sredstva u 2024. godini, potrebnih za izvršenje programa održavanja objekata i uređaja komunalne infrastrukture, kako slijedi:

|  |  |  |  |  |
| --- | --- | --- | --- | --- |
| Aktivnost | Podaktivnosti | Proračun 2025.  (EUR) | 1. Izmjena   (EUR) | UKUPNO |
| A102701  ODRŽAVANJE KOMUNALNE INFRASTRUKTURE | Održavanje atmosferskih voda | 30.000,00 | 0,00 | 30.000,00 |
| Održavanje čistoće javnih površina | 143.750,00 | 0,00 | 143.750,00 |
| Održavanje groblja | 180.000,00 | 0,00 | 180.000,00 |
| Obilježavanje naselja, ulica, cesta i prometne signalizacije | 5.000,00 | 0,00 | 5.000,00 |
| Održavanje javnih i zelenih površina | 260.000,00 | 0,00 | 260.000,00 |
| Održavanje naselja | 100.000,00 | 36.761,54 | 136.761,54 |
| Održavanje nerazvrstanih cesta | 167.000,00 | 0,00 | 167.000,00 |
| Troškovi zimske službe | 13.000,00 | 0,00 | 13.000,00 |
| Rekonstrukcija i pojačano održavanje nerazvrstanih cesta | 0,00 | 1.696,00 | 1.696,00 |
| Troškovi regulacije parkiranja u Starom gradu | 11.000,00 | 0,00 | 11.000,00 |
| A102702  OSTALE USLUGE | Deratizacija i dezinsekcija | 3.000,00 | 1.000,00 | 4.000,00 |
| Troškovi higijeničarskog servisa | 13.000,00 | 19.703,00 | 32.703,00 |
| A102704  ODRŽAVANJE JAVNE RASVJETE | Utrošena energija za javnu rasvjetu | 73.000,00 | -15.000,00 | 58.000,00 |
| Održavanje javne rasvjete | 18.000,00 | 0,00 | 18.000,00 |

Aktivnost **ODRŽAVANJE KOMUNALNE INFRASTRUKTURE** planirana je za provođenje tekućeg redovnog održavanja komunalne infrastrukture sukladno Zakonu o komunalnom gospodarstvu (osim održavanja javne rasvjete) koja je posebna aktivnost.

Podaktivnost **Utrošena energija za javnu rasvjetu** smanjuje se za 15.000,00 EUR sukladno izvršenju za 2024. godinu obzirom na reguliranu cijenu električne energije i očekivanu potrošnju.

Za podaktivnost **Održavanje naselja** ukupno povećanje planiranih sredstava iznosi 26.761,54 (od čega na namjenski prijenos za ugoorene nefakturirane obveze iz 2024. godine 15.964,54 EUR), te se sukladno iskazanom u Programu održavanja preraspodjeljuju planirani rashodi. Aktivnost uređenja dječjeg igrališta u Sv. Ivanu izvršena je u 2024. godini te istu nije potrebno planirati, za uređenje trga na Velom mlunu treba izraditi idejno rješenje i način korištenja usuglasiti s tamošnjim stambenim objektima, dok se stavke uklanjanja ruševnih objekata i sanacije dječjih igrališta smanjuju.

Podaktivnost **Deratizacija i dezinsekcija** predlaže se povećati za 1.000,00 EUR obzirom na porast cijena predmetne usluge na tržištu, a koja je prije toga bila godinama nepromijenjena.

Podaktivnost **Troškovi higijeničarskog servisa** predlaže se povećatiza 19.703,00 EURobzirom planirana sredstva nisu dostajala ni za podmirenje troškovaprve polovine godine zbog velikog broja u skloništu zbrinutih pasa i mačaka nepoznatih vlasnika zbog čega od godine do godine financijska obveza može značajno odstupati od planiranog.

Podaktivnost **Geodetske i ostale intelektualne usluge** povećava se uz inicijalno planiranih 45.000,00 EUR za dodatnih 44.222,34 EUR (od čega namjenski prijenos iz 2024. godine za podmirenje ugovorenih nefakturiranih obveza iznosi 11.722,34 EUR) i ukupno iznosi 89.222,34 EUR. Podaktivnost se odnosi na usluge pravnog zastupanja, geodetske usluge, usluge sudskih vještaka i procjenitelja, konzultantske usluge, usluge održavanja web GIS sustava, usluge iz područja javne nabave, usluge automatske vatrodojave i dr.

Podaktivnost **Usluga evidentiranja nerazvrstanih cesta** povećava se za 14.744,25 EUR, te ukupno stavka iznosi 47.869,25 EUR. Cjelokupni planirani iznos odnosi se na namjenski prijenos iz 2024. i 2023. godine za podmirenje putem jednostavne nabave ugovorenih i nefakturiranih obveza za izvršenje usluge evidentiranja nerazvrstanih cesta.

Podaktivnost **Usluga izmjere za zaduženje komunalne naknade** planirana u iznosu 33.125,00 EUR briše se i sredstva se preraspodjeljuju za zatvaranje drugih preuzetih i planiranih obveza.

Podaktivnost **Troškovi izvršenja rješenja komunalnog redara** planirana u iznosu 300,00 EUR briše se i preraspodjeljuje za zatvaranje drugih preuzetih obveza.

### Program 1029: Održavanje poslovnih i stambenih prostora

|  |  |  |  |  |
| --- | --- | --- | --- | --- |
| Aktivnost | Podaktivnosti | Proračun 2025.  (EUR) | 1. izmjena  (EUR) | UKUPNO |
| A102901  ODRŽAVANJE POSLOVNIH PROSTORA | Adaptacija i održavanje poslovnih prostora | 15.000,00 | -4.118,75 | 10.881,25 |
| Održavanje zajedničkih dijelova i uređaja zgrada | 7.000,00 | 6.000,00 | 13.000,00 |
| Sufinanciranje sanacije fasada i krovova | 2.000,00 | 0,00 | 2.000,00 |
| Adaptacija i uređenje prostorija za Mjesne odbore | 35.000,00 | 2.201,34 | 37.201,34 |
| A102902  ODRŽAVANJE STAMBENIH PROSTORA | Održavanje zajedničkih dijelova i uređaja zgrada | 20.000,00 | -12.000,00 | 8.000,00 |
| Adaptacija i održavanje stanova za posebne namjene | 180,00 | 0,00 | 180,00 |
| A102903  OSTALI MATERIJALNI IZDACI | Ostali materijalni troškovi za održavanje gradskih nekretnina | 40.000,00 | 0,00 | 40.000,00 |

Aktivnost A102901 **ODRŽAVANJE POSLOVNIH PROSTORA**

Za Podaktivnost **Adaptacija i održavanje poslovnih prostora** predlaže se smanjenje iznosa za 4.118,75 EUR i procjenjuje se da će preostala planirana sredstva dostajati za troškove do kraja proračunske godine.

Za Podaktivnost **Održavanje zajedničkih dijelova i uređaja zgrada** predlaže se povećati planirana sredstva obzirom je minimalna zakonska pričuva posljednjim zakonskim izmjenama povećana za 80%, te se sukladno istom usklađuje planirani iznos za plaćanje pričuve za posebne dijelove zgrada u Gradskom vlasništvu.

Aktivnost A102902 **ODRŽAVANJE STAMBENIH PROSTORA**

Za Podaktivnost **Adaptacija i održavanje stanova za posebne namjene – Održavanje zajedničkih dijelova zgrade** sredstva se predlaže smanjiti sukladno realizaciji za 12.000,00 EUR.. Realizirani iznos odnosi se na sufinanciranje rekonstrukcije krovišta građevine u Starogradskoj jezgri Buzet u kojoj Grad Buzet ima svoje vlasničke udjele.

Za Podaktivnost **Adaptacija i uređenje prostorija za Mjesne odbore** predlaže se ukupno povećati planirana sredstava za 2.201,34 EUR. Ukupna planirana sredstva u iznosu 37.201,34 EUR utrošiti će se većim dijelom za podmirenje ugovorenih obveza iz prethodnog razdoblja, te će se zbog toga za naredno razdoblje odgoditi pojedine investicije planirane u inicijalnom proračunu, a koje još nisu spremne za realizaciju. Ugovorene obveze iz 2024. godine iznose 17.201,34 EUR, dok se preostali iznos od 20.000,00 EUR planira rasporediti kako slijedi:

|  |  |  |  |
| --- | --- | --- | --- |
| Podaktivnost | Proračun 2025. (EUR) | 1.izmjena (EUR) | UKUPNO |
| Uređenje kuhinje i postava klima uređaja u Društvenom domu Roč | 2.500,00 € | 0,00 | 2.500,00 € |
| Uređenje okoliša Društvenog doma u Škuljarima (dječja igrala i urbana oprema) | 15.000,00 € | -15.000,00 € | 0,00 € |
| Uređenje sanitarnog čvora u Društvenom domu Mlini | 15.000,00 € | 0,00 | 15.000,00 € |
| Postava klima uređaja u Društvenom domu u Sv. Martinu | 1.500,00 € | 0,00 | 1.500,00 € |
| Namjenski prijenos za ugovorene obveze iz 2024. godine |  | 17.201,34 € |  |
| Ostali zahvati održavanja | 1.000,00 € | 0,00 | 1.000,00 € |

### Program 1030: Gradnja objekata i uređaja

Sredstva planirana u 2025. godini, potrebna za izvršenje programa gradnje su:

|  |  |  |  |  |
| --- | --- | --- | --- | --- |
| Aktivnost / Kapitalni projekt | Aktivnosti | Proračun 2025.  (EUR) | 1. Izmjena   (EUR) | UKUPNO |
| KAPITALNI PROJEKT  K103001  GRADNJA OBJEKATA I UREĐAJA | Sufinanciranje sanacije Županijskih cesta | 40.000,00 | 80.000,00 | 120.000,00 |
| Kapitalne pomoći Hrvatskim cestama za javnu rasvjetu Riječka ulica | 0,00 | 6.104,95 | 6.104,95 |
| Otkup zemljišta | 133.000,00 | 0,00 | 133.000,00 |
| Ulaganja u autobusni kolodvor | 14.800,00 | 0,00 | 14.800,00 |
| Izrada tehničke dokumentacije | 140.000,00 | 144.250,37 | 284.250,37 |
| Izrada projektne dokumentacija za prijavu projekta sanacije odlagališta „Griža“ | 29.862,64 | 0,00 | 29.862,64 |
| Izgradnja kapelice na novom groblju Vrh – I. faza | 0,00 | 90.812,08 | 90.812,08 |
| Izgradnja potpornog zida uz nogostup Sveti Martin | 0,00 | 17.450,00 | 17.450,00 |
| Izgradnja prometnih odvojaka u naselju Majcani | 0,00 | 60.000,00 | 60.000,00 |
| Izgradnja javnog parkirališta nasuprot Osnovne škole | 60.000,00 | 175.000,00 | 235.000,00 |
| Uređenje parkirališne ulice uz Sportsku dvoranu do novog priključka na D201 | 20.000,00 | 80.000,00 | 100.000,00 |
| Troškovi komunalnog opremanja stanova POS-a | 12.000,00 | -12.000,00 | 0,00 |
| Rekonstrukcija nerazvrstanih cesta | 50.000,00 | -50.000,00 | 0,00 |
| Izgradnja sustava oborinske odvodnje starogradske jezgre Grada Buzeta (dionica Vatrogasni dom - Pjacalet) | 215.000,00 | 0,00 | 215.000,00 |
| Izgradnja nogostupa od kapelice Sv. Martin do trgovine građevinskim materijalom | 0,00 | 58.200,00 | 58.200,00 |
| Rekonstrukcija javne rasvjete | 10.000,00 | 27.435,50 | 37.435,50 |
| Uređenje atletske staze i atletskih borilišta na gradskom stadionu | 0,00 | 639.000,00 | 639.000,00 |
| Izgradnja društvenog doma u Valicama | 0,00 | 32.445,00 | 32.445,00 |
| Usluge stručnog nadzora gradnje | 8.000,00 | 1.625,00 | 9.625,00 |
| Uređenje naselja | 120.000,00 | 3.305,53 | 123.305,53 |
| Komunalno uređenje poduzetničkih zona | 150.000,00 | -54.228,00 | 95.772,00 |
| KAPITALNI PROJEKT  K103002  PROŠIRENJE I REKONSTRUKCIJA GROBLJA U BUZETU | Kapitalna potpora za proširenje i rekonstrukcija groblja u Buzetu | 55.200,00 | 0,00 | 55.200,00 |

**Kapitalni projekt K103001 GRADNJA OBJEKATA I UREĐAJA**

Za Podprojekt **Sufinanciranje sanacije županijskih cesta** predlaže se povećanje planiranog iznosa za dodatnih 80.000,00 EUR te bi stavka ukupno iznosila 120.000,00 EUR što iznosi 50% iznosa sufinanciranja za izvedbu iduće dionice lokalne ceste Pij (Štrped) – DC 44 (Old river) duljine 1.300 m.

Za Podprojekt **Kapitalne pomoći Hrvatskim cestama za javnu rasvjetu Riječka ulica** namjenski se prenose sredstva u iznosu 6.104,95 EUR koliko iznose po okončanom obračunu obveze koje su plaćene po primopredaji radova početkom 2025. godine temeljem ugovorne obveze iz prethodnog razdoblja.

Za Podprojekt **Izrada tehničke dokumentacije** predlaže se namjenski prijenos svih neutrošenih sredstava iz Proračuna za 2024. godinu u iznosu 144.250,37 EUR (od čega 58.600,00 eur za ugovorene nefakturirane obveze) čime se planirana stavka povećava na ukupni iznos od 284.250,37 EUR, te se predlaže preraspodjela preostalih planiranih sredstava za projektnu dokumentaciju sukladno iskazanom u Programu građenja.

Za Podprojekt **Izgradnja grobne kapelice na novom groblju Vrh** planira se osigurati 90.812,08 EUR, od čega 30.612,08 EUR za podmirenje ugovornih obveza iz 2024. godine (radovi I. faze izgradnje), te preostalih 60.000,00 EUR za ugovaranje nastavka radova izgradnje grobne kapelice u narednom razdoblju.

Za Podprojekt **Izgradnja potpornog zida uz nogostup za Sveti Martin** predlaže se osigurati 17.450,00 EUR.

Za Podprojekt **Izgradnja prometnih odvojaka u naselju Majcani** predlaže se osigurati sredstava u iznosu 60.000,00 EUR za cjelovitu rekonstrukcija dijela bujičnog kanala za odvodnju oborinske vode uz županijsku cestu uz sufinanciranje Hrvatskih voda radi omogućavanja pristupa građevinskim parcelama.

Za Podprojekt **Izgradnja javnog parkirališta nasuprot osnovne škole** predlaže se povećati planirana sredstva za 175.000,00 EUR koliko je postignuta cijena izgradnje predmetnog parkirališta po provedenom postupku javne nabave. Bez osiguranja nedostajućih sredstava nije moguće okončati postupak javne nabave i izvršiti odabir izvođača. U 2024. godini za tu namjenu bila su planirana sredstva u iznosu 150.000,00 eur (koja se namjenski prenose) uz 60.000,00 EUR planiranih u 2025. temeljem kojih je krajem prosinca 2024. godine pokrenuta javna nabava s procijenjenom vrijednosti 210.000,00 EUR (s uključenim PDV-om), ali je cijena najpovoljnije ponude koja ima uvjete za odabir oko 25.000,00 EUR iznad procijenjene vrijednosti i potrebno je osigurati dodatna sredstva.

Za Podprojekt **Uređenje parkirališne ulice uz Sportsku dvoranu do novog priključka na D201** predlaže se osigurati dodatna sredstva u iznosu 80.000,00 EUR (namjenski prijenos planiranih sredstava iz 2024. godine) uz već planiranih 20.000,00 EUR u inicijalnom proračunu za izvođenje radova uređenja parkirališne ulice i parkirališta uz zgradu Sportske dvorane i Osnovnu školu Buzet do spoja s izvedenim priključkom na državnu cestu D201 kao zonu jednosmjernog i smirenog prometa.

Za Podprojekt **Troškovi komunalnog opremanja stanova POS-a** sredstva u iznosu 12.000,00 EUR se predlaže brisati obzirom, iako je ishođena građevinska dozvola za izgradnju stanova iz programa POS, gradnja sigurno neće započeti u 2025. godini, pa samim time nije potrebno planirati ni sredstva za otkup angažirane snage za buduće stanove POS što je po sporazumu s APN sukladno posebnom zakonu obveza Grada Buzeta.

Za Podprojekt **Rekonstrukcija nerazvrstanih cesta** predlaže se planiranih 50.000,00 EUR brisati iz Proračuna za 2025. godinu i privremeno prerasporediti na zatvaranje ugovorenih obveza iz prethodnog razdoblja.

Za Podprojekt **Izgradnja nogostupa od kapelice Sveti Martin do trgovine građevinskim materijalom** predlaže se namjenski prenijeti iz Proračuna 2024. godine sredstva u iznosu 48.512,50 EUR za podmirenje inicijalne ugovorene obveze ugovorene putem jednostavne nabave, te osigurati dodatnih 9.687,50 EUR za podmirenje troškova više izvedenih radova (višeradnje) i vantroškovničkih radova (uređenje cestovnog propusta, uređenje betonskih kapa na stupovima javne rasvjete, drenaža zida, i dr.).

Za Podprojekt **Uređenje atletske staze i atletskih vježbališta**  na gradskom stadionu predlaže se sukladno financijskoj konstrukciji prijavljenog i odobrenog projekta na javni poziv Ministarstva turizma i sporta, osigurati 639.000,00 EUR od čega 300.000,00 iznosi nepovratna pomoć Ministarstva, a preostali dio planiranog iznosa su vlastita sredstva Grada Buzeta.

Za Podprojekt **Izgradnja Društvenog doma u Valicama** predlaže se osigurati sredstva u iznosu 32.445,00 EUR za radove izgradnje Društvenog doma sukladno ishođenom aktu za gradnju.

Za Podprojekt **Rekonstrukcija javne rasvjete** predlaže se namjenski prenijeti sredstva u iznosu 10.000,00 EUR za ugovorene radove rekonstrukcije (proširenja) javne rasvjete više naselja prema prioritetima Mjesnih odbora iz 2024. godine, kao i iznos 17.437,50 EUR za ugovorene elektroinstalaterske radove (ugovorena obveza iz 2024. u iznosu 14.606,88 EUR) i građevinske radove za izgradnju javne rasvjete uz nogostup u naselju Sveti Martin (radovi ugovoreni u 2025. godini).

Za Podprojekt **Usluge stručnog nadzora gradnje** predlaže se namjenski prijenos u iznosu 1.625,00 EUR iz Proračuna za 2024. godinu za ugovorene nefakturirane obveze iz prethodnog razdoblja.

Za Podprojekt **Uređenje naselja** predlaže se stavku povećati za 3.305,53,00 EUR, od čega se iznos od 50.750,53 EUR odnosi na namjenski prijenos za podmirenje ugovorenih nefakturiranih obveza iz Proračuna za 2024. godinu, dok se preostala sredstva preraspoređuju sukladno iskazanom u Programu gradnje.

Za Podprojekt **Komunalno uređenje poduzetničkih zona** predlaže se sredstva prerasporediti unutar podprojekta uz ukupno smanjenje stavke planiranih rashoda za ukupno 54.228,00 EUR. U ovom trenutku briše se iz programa građenja planirana izgradnja prometnice u poduzetničkoj zoni Mala huba II obzirom je ishođenje dozvola još u tijeku, te se sredstva namjenjuju za nastavak nasipavanja platoa u poduzetničkoj zoni Mala huba II doniranom mineralnom sirovinom (ugovorena obveza s kraja 2024. godine), te za podmirenje ugovorenih obveza iz prethodnog vezanih uz izradu izmjena i dopuna prostorno – planske dokumentacije za gospodarske zone Mala Huba II i Mažinjica.

### Program 1031 Gospodarenje otpadom

U sklopu Programa 1031 Gospodarenje otpadom predviđene su slijedeće aktivnosti kako slijedi:

|  |  |  |  |  |
| --- | --- | --- | --- | --- |
| Aktivnost / Kapitalni projekt | Aktivnosti | Proračun 2025.  (EUR) | 1.izmjena  (EUR) | UKUPNO |
| A103101    GOSPODARENJE OTPADOM | Kapitalna potpora za otplatu kredita za izgradnju ŽCGO Kaštjun | 11.750,00 | 0,00 | 11.750,00 |
| A103102  SUFINANCIRANJE TROŠKOVA ZBRINJAVANJA AZBESTA | Sufinanciranje troškova zbrinjavanja azbesta na području Grada Buzeta | 10.000,00 | -10.000,00 | 0,00 |

Za podaktivnost **Sufinanciranje troškova zbrinjavanja azbesta na području Grada Buzeta** predlaže se brisanje planiranih 10.000,00 EUR iz Proračuna za 2025. u korist dovršetka započetih investicija i planiranje navedenih aktivnosti u narednom razdoblju.

### Program 1038: Sufinanciranje dokumentacije za energetsku obnovu

Sredstva planirana u inicijalnom proračunu za 2025. godinu predlaže se brisati kako slijedi:

|  |  |  |  |  |
| --- | --- | --- | --- | --- |
| Aktivnost / Kapitalni projekt | Podprojekt | Proračun 2025.  (EUR) | 1.Izmjena  (EUR) | UKUPNO |
| A103801  SUFINANCIRANJE DOKUMENTACIJE ZA ENERGETSKU OBNOVU | Sufinanciranje dokumentacije za energetsku obnovu stambenih objekata | 10.000,00 | -10.000,00 | 0,00 |
| Projektna dokumentacija za energetsku obnovu | 5.000,00 | -5.000,00 | 0,00 |

Za aktivnost **Sufinanciranje dokumentacije za energetsku obnovu** i aktivnost **Projektna dokumentacija** **za energetsku obnovu** predlaže se brisanje ukupno planiranih 15.000,00 EUR, a sredstva za eventualne potrebe energetske obnove zgrada javnog sektora po javnim pozivima planirana su na stavci Izrada tehničke dokumentacije.

Obrazloženje pripremili:

1. Nikola Nemarnik, privremeni pročelnik Upravnog odjela za financije i gospodarstvo Grada Buzeta,
2. Elena Grah Ciliga, pročelnica Upravnog odjela za opće poslove, društvene djelatnosti i razvojne projekte Grada Buzeta,
3. Anica Milković Grbac, pročelnica Upravnog odjela za gospodarenje prostorom Grada Buzeta.

Obrazloženje pripremile:

1. Nikola Nemarnik, službenik ovlašten za privremeno obavljanje poslova pročelnika Upravnog odjela za financije i gospodarstvo Grada Buzeta,
2. Elena Grah Ciliga, pročelnica Upravnog odjela za opće poslove, društvene djelatnosti i razvojne projekte Grada Buzeta,